.

***Հավելված***

***Արցախի Հանրապետության կրթության,***

***գիտության, մշակույթի և սպորտի նախարարի   
2023 թվականի ապրիլի 15 - ի N 29/Մ հրամանի***

**Կ Ա Ր Գ**

**ԱԶԳԱԳՐԱԿԱՆ ՊԱՐԵՐԻ ՈՒ ՊԱՐԵՐԳԵՐԻ ՀԱՆՐԱՊԵՏԱԿԱՆ ՓԱՌԱՏՈՆԻ**

***1. Փառատոնի նպատակները***

1. Ազգային ինքնության պահպանում,

2. հայկական ազգային ավանդական պարերի ու պարերգերի պահպանում և տարածում,

3. մատաղ սերնդի շրջանում ազգային պարերի ուսուցման խրախուսում և ազգային գաղափարախոսության քարոզչություն,

4. ազգագրական պարերի, դրանց բնույթի և նշանակության վերաբերյալ գիտելիքների զարգացում,

5. համախմբում միասնականության գաղափարի շուրջ:

***2. Փառատոնի անցկացման պայմանները***

6. Փառատոնին կարող են մասնակցել Արցախի Հանրապետության հանրակրթական ու արվեստի դպրոցների, մանկապատանեկան ստեղծագործական կենտրոնների պարախմբերը, որոնք կներկայացնեն Հայաստանի Հանրապետության տարբեր վայրերի ազգային և մշակութային ինքնությունն ու ազգային առանձնահատկություններն արտացոլող պարեր ու պարերգեր: Պարերն ու պարերգերը պետք է ներկայացնել էթնիկ տարբերակով՝ առանց որևէ ժամանակակից մշակումների:

7. Փառատոնը կկազմակերպվի 2023 թվականի ապրիլ-հունիս ամիսներին` 2 փուլով:

8. Առաջին փուլում (ապրիլի 20-ից - հունիսի 20-ը) «Տնջրե» ազգագրական երգի-պարի համույթի պարուսույցների կողմից Արցախի Հանրապետության Ստեփանակերտ քաղաքում և շրջաններում կկազմակերպվեն վերապատրաստման դասեր՝ լավագույն խմբերի ընտրության նպատակով:

9. Փառատոնի երկրորդ փուլը կկայանա հունիսին ք. Ստեփանակերտում, որի շրջանակներում կկազմակերպվեն ՝

1) ազգագրական պարերի ֆլեշմոբ, որի ընթացքում փառատոնի բոլոր մասնակից խմբերը կպարեն «Էջմիածին» և «Մշո քոչարի» պարերը, կկատարվի պարերի պրոֆեսիոնալ նկարահանում և տեսահոլովակի պատրաստում՝ հանրահռչակման նպատակով.

2) եզրափակիչ համերգ Ստեփանակերտի մշակույթի և երիտասարդության պալատում՝ լավագույն պարախմբերի ընդգրկմամբ:

***3. Փառատոնի ծրագիրը***

10. Երկու ազգագրական պար (պարերգ) առաջարկվող պարացանկից ՝ պարուսույցի ընտրությամբ ( համաձայն սույն կարգի Ձև N 2-ի):

***4.Փառատոնի հայտերի ներկայացման կարգը***

11. Արցախի Հանրապետության հանրակրթական, արվեստի դպրոցներն և մանկապատանեկան ստեղծագործական կենտրոնները մասնակցության հայտերը (համաձայն սույն կարգի Ձև N 1-ի) կարող են ներկայացնել Արցախի Հանրապետության կրթության, գիտության, մշակույթի և սպորտի նախարարության աշխատակազմի մշակույթի և երիտասարդության հարցերի վարչության ժամանակակից արվեստի և մշակութային կրթության բաժին կամ ուղարկել jamanakakicarvest@gmail.com էլեկտրոնային փոստով` մինչև սույն թվականի ապրիլի 20-ը ներառյալ: Լրացուցիչ հարցերի համար զանգահարել 047 979132 հեռախոսահամարով:

Ձև N 1

Հայտ

Ազգագրական պարերի ու պարերգերի փառատոնի

Ուսումնական հաստատության անվանումը\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Քաղաքը,շրջանը\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Պարուսույցի անունը, ազգանունը, հայրանունը,հեռախոսը\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Կատարվող ծրագիրը\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հաստատության ղեկավարի անունը, ազգանունը\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ստորագրությունը,կնիքը

**Ձև N 2**

**Առաջարկվող պարացանկ**

1. Գյովնդ վերվերի

2. Թամզարա (պարերգ)

3. Փափուռի (պարերգ)

4. Կարնո քոչարի

5. Մշո խըռ

6. Կոմիտասի շորոր

7. Պոզարե

8. Բուլուլ

9.Տալտալա (պարերգ)

10.Խըմ խըմա (պարերգ)

11.Շավալի,խոշբիլազիկ

12. Լաչին

13. Սղերդի քոչարի

14. Քերծի

15. Նարե

16. Ֆնջան

17. Վանա ձկնորս

18. Երեք ոտք

19. Ետ ու առաջ

20.Թագավորի գյովնդ

21. Էջմիածին ( պարերգ)

22.Պուդուդի ( պարերգ)